ਪਾਟੀ ਚਿੱਠੀ
ਜੋ ਚਿੱਠੀ ਇਕ ਨੁੱਕਰ ਤੋਂ ਪਾੜੀ ਗਈ ਹੋਵੇ, ਉਸ ਚਿੱਠੀ ਨੂੰ ਪਾਟੀ ਚਿੱਠੀ ਕਹਿੰਦੇ ਹਨ। ਚਿੱਠੀ ਪਹਿਲੇ ਸਮਿਆਂ ਵਿਚ ਇਕ ਕੋਨੇ ਤੋਂ ਉਸ ਹਾਲਤ ਵਿਚ ਪਾੜੀ ਜਾਂਦੀ ਸੀ ਜਦ ਕਿਸੇ ਨੂੰ ਮੌਤ ਦੀ ਖ਼ਬਰ ਭੇਜਣੀ ਹੁੰਦੀ ਸੀ। ਇਸ ਪਿੱਛੇ ਧਾਰਨਾ ਹੈ ਕਿ ਜਦ ਕਿਸੇ ਵਿਅਕਤੀ ਦੀ ਮੌਤ ਹੋ ਜਾਂਦੀ ਹੈ ਤਾਂ ਅਗਲੀ ਦਰਗਾਹ ਵਿਚ, ਉਸ ਵਿਅਕਤੀ ਦਾ ਖਾਤਾ ਹੁੰਦਾ ਹੈ, ਉਹ ਪਾੜ ਦਿੱਤਾ ਜਾਂਦਾ ਹੈ। ਖਾਤਾ ਪਾੜਣ ਤੋਂ ਪਿੱਛੋਂ ਜਮਦੂਤ ਉਸ ਵਿਅਕਤੀ ਦੀ ਜਾਨ ਕੱਢਣ ਲਈ ਆ ਜਾਂਦੇ ਹਨ। ਜੋ ਇਹ ਇਕ ਕਲਪਤ ਧਾਰਨਾ ਹੈ। ਇਸ ਪਿੱਛੇ ਅੰਧ ਵਿਸ਼ਵਾਸ ਹੈ। ਅਨਪੜ੍ਹਤਾ ਹੈ। ਇਸ ਲਈ ਹੁਣ ਮੌਤ ਤੇ ਕੋਈ ਵੀ ਕਿਸੇ ਨੂੰ ਪਾਟੀ ਚਿੱਠੀ ਨਹੀਂ ਪਾਉਂਦਾ।